 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Neamţ** |

**PROIECT DECIZIA ETAPEI DE ÎNCADRARE**

Nr. din

Ca urmare a solicitării de emitere a acordului de mediu adresate HOTEA BOGDAN CRISTINEL în calitate de Preot Paroh la Parohia „ Sf. M. Mc. Gheorghe ” cu sediul înîn comuna Cîndeşti, sat Vădurele, jud. Neamţ înregistrată la APM Neamţ cu nr.8236 din 10.11.2016, în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/ 2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.01.2017, că proiectul **„ Edificare biserică şi alte anexe bisericeşti, amenajare cimitir ”** propus a fi amplasat în comuna Cîndeşti, sat Vădurele, jud. Neamţ,, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. proiectul propus intră sub incidenţa Hotărârii Guvernului nr. 445/2009 privind evaluarea impactului anumitor proiecte publice şi private asupra mediului - **Anexa nr.2, pct.10 lit. b) – “ proiecte de dezvoltare urbană, inclusiv construcţia centrelor comerciale şi a parcărilor auto ”**

Cererea de solicitare a acordului de mediu a fost făcută cunoscută publicului interesat prin publicare în ziarul "Monitorul" din 16.12.2016, postare pe site-ul APM Neamț la data de 15.12.2016.

Decizia luată în cadrul ședinței Comisiei de analiză tehnică, privind etapa de încadrare, a fost adusă la cunoștința publicului prin postare pe site-ul APM Neamț la data de 11.01.2017 iar prin grija titularului de proiect a fost publicată în ziarul “ Monitorul” din 12.01.2017 .

Până la această dată nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

b) caracteristicile proiectului:

* mărimea proiectului – proiect de dimensiuni mici;
* terenul în suprafață de 5000 mp, este proprietatea privată a comunei Cîndeşti, şi a fost dat în folosinţă gratuită Parohiei “Sfantul Mare Mucenic Gheorghe” prin Hotararea nr. 27 din 07.04.2016 în vederea construirii unei biserici, a altor constructii bisericeşti şi amenajarea unui cimitir şi este situat în intravilanul satului Vădurele, comuna Cîndesti, judeţul Neamţ.
* conform Certificatului de Urbanism nr. 16 din 11.04.2016 emis de Primăria Cîndeşti ,zona amplasamentului propus prin proiect este zonă funcţională de locuinţe cu funcţiuni complementare.

Obiective propuse prin proiect:

* pe suprafaţa de teren de 1428 mp se construieşte o biserică cu o suprafaţă construită de 265 mp şi desfaşurată de 320 mp;
* parcare în incintă de 5 locuri;
* trotuare şi scari exterioare;
* spaţii plantate pe o suprafaţă de teren de 713 mp ;
* un cimitir pe o suprafaţă de teren de 3562 m (situat la nord de terenul pentru biserică).

Biserica are o lungime de 23,12 m, lăţimea de 16 m şi cuprinde următoarele zone:

* soclul clădirii care include şi demisolul;
* corpul în sine al bisericii;
* zona turlei ;

Alimentarea cu apă pentru nevoi igienico – sanitare şi combatrerea încendiilor se va realiza dintr – o, sursă proprie ( fântână) care se va echipa cu o pompă submersibilă.

Debitul de apă utilizat este

Qs zi med = 0,266 mc/zi

Qs zi max = 0,350 mc/zi

Măsurarea volumelor de apă se va face cu un apometru montat pe conducta de aducţiune.

Utilizarea apei în scop potabil se va face numai cu avizul Direcţiei de Sănătate Publică Neamţ.

Apele uzate cu caracter menajer vor fi colectate de o canalizare realizată din ţeavă PVC 110 mm şi descărcate într-un bazin vidanjabil.

Din bazin apele uzate vor fi preluate prin vidanjare şi transportate la staţia de epurare a localităţii Chintinici.

Debitul de apă uzată este

Qs zi med = 0,212 mc/zi

Qs zi max = 0,280 mc/zi

Apele uzate evacuate se vor încadra în prevederile HGR 352/2005 – NTPA 002.

Încălzirea spaţiilor va fi asigurată prin intermediul unei centrale termice pe lemne.

Alimentarea cu energie electrica se va face din SEN printr-un bransament la BMPT (blocul de masura si protectie).

* cumularea cu alte proiecte: nu se aplică proiectului;
* utilizarea resurselor naturale: nu se aplică proiectului;
* producţia de deşeuri: foarte redusă, atât din punct de vedere cantitativ, cât și al categoriilor de deșeuri generate în timpul executării lucrărilor din proiect: fac parte din categoria deșeurilor din construcții (17 01 – beton, cărămizi) și menajere (20 03 01), codificate ca atare conform anexa nr. 2 la HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*. Vor fi predate, pe bază de contract, la operatori autorizați pentru colectare /transport/ valorificare/eliminare deșeuri;
* emisiile poluante, inclusiv zgomotul şi alte surse de disconfort:
* în perioada construirii – generate de vehiculele și utilajele implicate în edificarea proiectului: pot fi limitate ca urmare a verificărilor tehnice periodice la care vor fi supuse pe tot parcursul lucrărilor de investiţii;
* după punerea în funcţiune – nu se identifică factori perturbatori care să creeze disconfort populației și impact semnificativ asupra mediului înconjurător;
* surse de poluare fonică:
* în perioada construirii: vehicule şi utilaje aflate în funcţiune: Vor funcţiona cu respectarea condiţiilor de exploatare; transportul şi manipularea materialelor de construcţie, transportul deşeurilor rezultate în timpul perioadei de construire, vor respecta programul zilnic de şantier;
* după punerea în funcţiune – nu se identifică surse generatoare de zgomot care să creeze disconfort populației;
* riscul de accident, ţinându – se seama în special de substanţele şi de tehnologiile utilizate – nu se identifică;
* utilizarea existentă a terenului – conform PUG – ului comunei Cîndeşti;
* relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

1. capacitatea de absobţie a mediului, cu atenţie deosebită pentru:

* zonele umede – nu este cazul;
* zonele costiere – nu este cazul;
* zonele montane şi cele împădurite – nu este cazul;
* parcurile şi rezervaţiile naturale – nu sunt;
* ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. – nu este cazul;
* zonele de protecţie specială – nu este cazul;
* ariile în care standardele de calitate a mediului stabilite de legislaţie au fost deja depăşite – nu sunt;
* ariile dens populate – amplasamentul face parte dintr-o zonă de locuințe și funcțiuni complementare;
* peisajele cu semnificaţie istorică, culturală şi arheologică – nu sunt;

1. caracteristicile impactului potenţial:

- extinderea impactului ca aria geografică şi numărul persoanelor afectate pe perioada executării lucrărilor din proiectul de investiţii :

* pe perioada executării lucrărilor din proiectul de investiţii –impact redus, manifestat în zona amplasamentului;
* după punerea în funcțiune a proiectului: impact redus, manifestat în zona amplasamentului;
* natura transfrontarieră a impactului – nu este cazul;
* mărimea şi complexitatea impactului – este generat de săpăturile executate , zgomotul şi gazele de ardere rezultate de la mijloacele de transport şi utilajele implicate în executare aproiectului;
* probabilitatea impactului – pe perioada desfășurării activității, cu precizarea că printr-un management strict al titularului de activitate impactul poate fi limitat ca durată și frecvență;
* durata, frecvenţa şi reversibilitatea impactului – puțin probabil, dar nu poate fi exclus cu desăvârșire. Printr-un management strict impactul poate fi însă foarte mult redus.

**Conditiile de realizare a proiectului:**

1. Condiţii aferente lucrărilor propuse prin proiect:

* organizarea de șantier se va deschide pe amplasamentul deținut de titularul de proiect; amenajările făcute anterior începerii lucrărilor de execuție, vor trebui să asigure condiții corespunzătoare de muncă, igienă a personalului și securitate;
* menţinerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate în timpul lucrărilor de investiții va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* depozitarea materialelor și echipamentelor necesare realizării proiectului de investiții se va face numai în cadrul organizării de şantier, în condiţii adecvate de dotare (suprafețe amenajate) care să împiedice afectarea factorilor de mediu;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin de-pozitare îndelungată;
* menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer;
* toate echipamentele de lucru trebuie să respecte standardele referitoare la emisiile de zgomot, *privind limitarea nivelului emisiilor de zgomot în mediu*, produs de echipamentele destinate utilizării în exteriorul clădirilor;
* în vederea eliminării surselor de zgomot excesiv şi a trepidaţiilor, se recomandă lucrul numai în perioada de zi, respectându-se perioada de odihnă a locuitorilor;
* reconstrucţia ecologică: se va executa la finalizarea lucrărilor de investiţii, prin eliberarea completă a suprafeţelor aferente organizărilor de şantier, refacerea mediului deteriorat şi redarea acestora la funcţiunea iniţială;
* cimitirul va fi împrejmuit cu gard şi cu o perdea de arbori. Între morminte şi gardul cimitirului va fi lăsată o zonă liberă de 3 m.

2. Condiții impuse după punerea în funcțiune a proiectului:

* înhumările şi reînhumările se fac numai în cimitirele autorizate sanitar;
* respectarea prevederilor legale a HG 741 /2016 pentru aprobarea Normelor tehnice şi sanitare privind serviciile funerare, înhumarea, incinerarea, transportul, deshumarea şi reînhumarea cadavrelor umane, cimitirile, crematoriile umane;
* instituirea zonei de protecţie sanitară este responsabilitatea Unităţii Administrativ Teritoriale Cîndeşti în conformitate cu prevederile Legii 50/1991 cu modificările şi completările ulterioare.

3. Condiţii cu caracter general:

* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* la terminarea tuturor lucrărilor prevăzute în proiectul de investiţii, veţi solicita APM Neamţ delegarea unei persoane în vederea efectuării controlului conformării cu prevederile prezentului act de reglementare. Procesul verbal întocmit se va anexa și va face parte integrantă din procesul verbal de recepție la terminarea lucrărilor;
* prezentul document îşi păstrează valabilitatea pe toată perioada punerii în aplicare a proiectului;
* prezentul document nu exonerează de răpundere proiectantul şi/sau constructorul în cazul producerii unor accidente în timpul execuţiei lucrărilor sau exploatării investiţiei;

    II. Motivele care au stat la baza luării deciziei etapei de încadrare în procedura de evaluare adecvată sunt următoarele:

* proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, punctul 43, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare adecvată şi de evaluare a impactului asupra mediului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, prevăzute de HG 445 /2009, cu respectarea prevederilor Legii contenciosului administrativ nr. [554/2004](file:///C:\Documents%20and%20Settings\liviu.jigau\Desktop\MODEL%20ACTE\00079384.htm), cu modificările ulterioare.

Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.[554/2004](file:///C:\Documents%20and%20Settings\liviu.jigau\Desktop\MODEL%20ACTE\00079384.htm), cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura administrativă prealabilă este gratuită.

**Director Executiv,**

**Ştefan GAL PAL**

**Şef Serviciu A.A.A., Întocmit,**

**Monica ISOPESCU Radu Vasile STANCIU**